ધ ઇન્ડિયન સ્પેસ રિસર્ચ અૉર્ગેનાઈઝેશન (ઈસરો)એ તેનો 100મો અને વર્ષ 2018નો પ્રથમ ઉપગ્રહ શુક્રવારે સવારે છોડયો હતો. આ પ્રક્ષેપણમાં કુલ 31 નાના (માઈક્રો અને નેનો) સેટેલાઈટ અવકાશમાં છોડવામાં આવ્યા હતા, જેમાં ભારત ઉપરાંત અમેરિકા, કૅનેડા, ફિનલૅન્ડ, ફ્રાન્સ, દક્ષિણ કોરિયા અને બ્રિટનના ઉપગ્રહોનો પણ સમાવેશ થાય છે. ભારતમાં આ સફળતાની ઉજવણી થઈ રહી છે, ત્યારે પાડોશી દેશને પેટમાં દુખ્યું છે. ઉપગ્રહો છોડાયા તે પહેલાં પણ પાકિસ્તાને ભારતને કઠોર ચેતવણી આપી હતી.